Rikunarita-ORG/Wikinium huggingface dataset:
# సంకల్ప్ రెడ్డి

| సంకల్ప్ రెడ్డి |
| --- |
| జాతీయ అవార్డు స్వీకరణ |
| జననం | అక్టోబరు 20, 1984 హైదరాబాద్, తెలంగాణ, భారతదేశం |
| వృత్తి | తెలుగు సినిమా రచయిత, దర్శకుడు. |
| క్రియాశీలక సంవత్సరాలు | 2014 – ప్రస్తుతం |
| భాగస్వామి | కీర్తి |
| పిల్లలు | దేవ్ కవిశ్, శ్యమంత్ |

**సంకల్ప్ రెడ్డి** తెలుగు సినిమా రచయిత, దర్శకుడు. ఘాజీ సినిమాతో దర్శకుడిగా తెలుగు సినిమారంగంలోకి ప్రవేశించాడు. ఘాజీ సినిమా హీందీ, తమిళంలో కూడా విడుదలైంది. 2018 లో అంతరిక్షం అనే సినిమాకు దర్శకత్వం వహించాడు.

## జననం - విద్యాభ్యాసం

సంకల్ప్ రెడ్డి 1984, అక్టోబరు 20న తెలంగాణ రాష్ట్రం, రంగారెడ్డి జిల్లాలోని ఇబ్రహీంపట్నంలో జన్మించాడు. 2006లో హైదరాబాదులోని సి.వి.ఆర్. కళాశాలో ఇంజనీరింగ్ పూర్తిచేసాడు. అనంతరం ఆస్ట్రేలియా, బ్రిస్బేన్ లోని గ్రిఫ్ఫిత్ విశ్వవిద్యాలయంలో ఎంబిఏ చదువుకున్నారు. ఆ చదువును మధ్యలోనే వదిలేసి ఆస్ట్రేలియాలోనే ప్రసిద్ధిపొందిన గ్రిఫిత్ ఫిల్మ్ స్కూల్లో చిత్ర దర్శకత్వంలో MFA ను (2009) చదివాడు.

## వివాహం

సంకల్ప్ రెడ్డికి ఫ్యాషన్ డిజైనింగ్ లో పనిచేస్తున్న కీర్తితో వివాహం జరిగింది. వీరికి దేవ్ కవిశ్, శ్యమంత్ అనే ఇద్దరు పిల్లలు.

## సినిమారంగం

సినిమారంగంలోకి రావడానికి ముందు 4 లఘుచిత్రాలను తీశాడు. సొంతంగా కథ రాసుకొని, ఘాజీ సినిమాను తీశాడు.

## దర్శకత్వం వహించినవి

1. 2017 - ఘాజీ
2. 2018 - అంతరిక్షం
3. 2021 - ఐబీ 71

## మూలాలు

## ఇతర లింకులు

* ఇంటర్నెట్ మూవీ డేటాబేసు లో సంకల్ప్ రెడ్డి పేజీ
# శతమానం భవతి

| శతమానంభవతి |
| --- |
| దర్శకత్వం | సతీష్ వేగేశ్న |
| రచన | సతీష్ వేగేశ్న |
| నిర్మాత | దిల్ రాజు |
| తారాగణం | శర్వానంద్ అనుపమ పరమేశ్వరన్ ప్రకాష్ రాజ్ |
| ఛాయాగ్రహణం | సమీర్ రెడ్డి |
| కూర్పు | మధు |
| సంగీతం | మిక్కీ జె. మేయర్ |
| నిర్మాణ సంస్థ | శ్రీ వెంకటేశ్వర క్రియేషన్స్ |
| విడుదల తేదీ | 2017 జనవరి 14 (2017-01-14) |
| సినిమా నిడివి | 2 గం. 15 ని |
| దేశం | భారతదేశం |
| భాష | తెలుగు |
| బడ్జెట్ | 8 కోట్లు |

**శతమానంభవతి**  సతీష్ వేగేశ్న దర్శకత్వంలో 2017 లో విడుదలైన తెలుగు సినిమా. ఇందులో శర్వానంద్, అనుపమ పరమేశ్వరన్, ప్రకాష్ రాజ్, జయసుధ ప్రధాన పాత్రలు పోషించారు.

## కథ

అంద‌మైన 'ఆత్రేయ‌పురం ' అనే ప‌ల్లెటూరులోని రాజుగారు(ప్రకాష్ రాజ్), జాన‌క‌మ్మ‌(జయసుధ) మ‌న‌వ‌డు రాజు(శర్వానంద్)తో క‌లిసి నివ‌సిస్తూ ఉంటారు. రాజుగారి ఇద్ద‌రి కొడుకులు, ఒక కూతురు అమెరికాలో ఉంటారు. ఎప్పుడో కానీ త‌మ‌ను చూడ‌టానికి రాని పిల్ల‌ల‌కోసం రాజుగారు బాధ ప‌డుతూ ఉంటారు. ఓ ప‌థ‌కం వేసి త‌న పిల్ల‌ల‌ను సంక్రాంతికి వ‌చ్చేలా చేస్తారు రాజుగారు. ఇంటికి వ‌చ్చిన కొడుకులు, కూతుళ్ళ‌తో స‌ర‌దాగా సంక్రాంతి సంబ‌రాలు జ‌రుపుకుంటూ ఉంటారు. ఈ క్ర‌మంలో రాజుగారి మ‌న‌వ‌రాలు నిత్యా(అనుప‌మ ప‌ర‌మేశ్వ‌ర‌న్‌), రాజుతో ప్రేమ‌లో ప‌డుతుంది. ఈలోపు రాజుగారి వేసిన ప‌థకం జాన‌క‌మ్మ‌కు తెలియ‌డంలో కుటుంబంలో విబేదాలు వ‌స్తాయి. అస‌లు రాజుగారు వేసిన ప‌థకం ఏమిటి? అనే విష‌యం మిగిలిన కథలో భాగం.

## తారాగణం

* శర్వానంద్
* అనుపమ పరమేశ్వరన్
* ప్రకాష్ రాజ్
* జయసుధ
* ఇంద్రజ
* రాజా రవీంద్ర
* ప్రవీణ్
* ప్రభాస్ శ్రీను
* రచ్చ రవి
* సిజ్జు
* శ్రీరాం
* మధురిమ
* నీల్యా
* ప్రమోదిని
* మహేష్
* భద్రం
* హిమజ
* ప్రభు

## పాటల జాబితా

మెల్లగా తెల్లారిందో, రచన: శ్రీమణి, గానం.అనురాగ్ కులకర్ణి, రమ్య బెహరా, మోహన భోగరాజు

నాలో నేను , రచన: రామజోగయ్య శాస్త్రి , గానం . సమీరా భరద్వాజ్

నిలవదే , రచన: రామజోగయ్య శాస్త్రి, గానం.ఎస్ . పి బాలసుబ్రహ్మణ్యం

హైలో హైలెస్సారే , రచన: శ్రీమణి, గానం.ఆదిత్య అయెంగార్ , రోహిత్ పరిటాల , మోహన భోగరాజు, దివ్య దివాకర్

శతమానం భవతి , రచన : రామజోగయ్య శాస్త్రి,గానం.విజయ్ యేసు దాస్, కె ఎస్ చిత్ర.

## సాంకేతికవర్గం

* నిర్మాణ సంస్థః శ్రీ వెంక‌టేశ్వ‌ర క్రియేష‌న్స్‌
* ఛాయాగ్రహణంః సమీర్ రెడ్డి
* సంగీతంః మిక్కీ జె. మేయర్
* సాహిత్యంః సీతారామశాస్త్రి, రామజోగయ్య శాస్త్రి, శ్రీమ‌ణి
* కూర్పుః మధు
* క‌ళా దర్శకుడుః రమణ వంక
* కథ, కథనం, మాటలు, ద‌ర్శకత్వంః వేగేశ్న సతీష్.

## అవార్డులు

| సంవత్సరం | అవార్డు | విభాగము | లబ్ధిదారుడు | ఫలితం
 |
| --- | --- | --- | --- | --- |
| 2016 | నంది పురస్కారాలు | ఉత్తమ దర్శకుడు | సతీష్ వేగేశ్న | గెలుపు
 |
| 2016 | నంది పురస్కారాలు | ఉత్తమ సహాయనటి | జయసుధ | గెలుపు
 |
| 2016 | నంది పురస్కారాలు | ఎస్.వి.రంగారావు క్యారెక్టర్ అవార్డు | నరేష్ | గెలుపు
 |
| 2016 | నంది పురస్కారాలు | ఉత్తమ ఛాయాగ్రహణం | సమీర్ రెడ్డి | గెలుపు
 |

## మూలాలు

## బయటి లంకెలు

* [1]
# మహానటి (2018 సినిమా)

ఇది 2018లో సినీనటి సావిత్రి జీవితం ఆధారంగా నిర్మించిన సినిమా.

*ఇతర వ్యాసాల కొరకు, మహానటి చూడండి.*

| మహానటి |
| --- |
|  |
| దర్శకత్వం | నాగ్ అశ్విన్ |
| రచన | బుర్రా సాయిమాధవ్ (మాటలు) |
| కథ | నాగ్ అశ్విన్ |
| నిర్మాత | అశ్వినీ దత్, ప్రియాంకా దత్, స్వప్నా దత్ |
| తారాగణం | దుల్కర్ సల్మాన్ కీర్తీ సురేష్ విజయ్ దేవరకొండ సమంత |
| ఛాయాగ్రహణం | డానీ సంచెజ్- లోపెజ్ |
| కూర్పు | కోటగిరి వెంకటేశ్వరరావు |
| సంగీతం | మిక్కీ జె. మేయర్ |
| నిర్మాణ సంస్థ | వైజయంతి మూవీస్ |
| విడుదల తేదీ | 2018 మే 9 (2018-05-09) |
| దేశం | భారతదేశం |
| భాష | తెలుగు |

తెలుగులో **మహానటి**గా, తెరకెక్కిన ఒకప్పటి దక్షిణ భారత సినీనటి సావిత్రి జీవిత కథ మహానటి సినిమా. ఈ సినిమాకు దర్శకుడు నాగ్ అశ్విన్, నిర్మాతలు - సి. అశ్వినీదత్, స్వప్నా దత్, ప్రియాంకా దత్. ఈ సినిమా వైజయంతి మూవీస్, స్వప్న సినెమా బ్యానర్స్ కింద విడుదలయింది. ఈ సినిమాలో సావిత్రి పాత్రలో కీర్తీ సురేష్ నటించగా, దుల్కర్ సల్మాన్, సమంత, విజయ్ దేవరకొండ, రాజేంద్ర ప్రసాద్, భానుప్రియ ముఖ్య పాత్రల్లో కనిపిస్తారు. మిక్కి జె మెయెర్ చిత్రానికి సంగీతం అందించారు. సినిమా నిర్మాణం మే 2017 లో మొదలై 9 మే 2018న సినిమా విడుదల అయింది.

66వ భారత జాతీయ చలనచిత్ర పురస్కారాలలో ఉత్తమ తెలుగు సినిమా, జాతీయ ఉత్తమ నటి (కీర్తి సురేష్), జాతీయ ఉత్తమ కాస్ట్యూమ్ డిజైనర్ (ఇంద్రాక్షి పట్టానాయక్, గౌరంగ్ షా, అర్చన రావు) విభాగాల్లో పురస్కారాలు వచ్చాయి.

## నేపథ్యం

ఈ చిత్రం మహానటి సావిత్రి జీవిత కథ ఆధారంగా తెరకెక్కింది. వైజయంతి మూవీస్, స్వప్న సినిమాస్ సంయుక్తంగా ప్రియాంకా దత్ నిర్మిస్తున్న ఈ సినిమా 2017 మేలో చిత్రీకరణ ప్రారంభించుకుంది. 2018 మే 9న ప్రపంచ వ్యాప్తంగా విడుదల చేయాలని నిర్ణయించారు.

తెలుగులో మహానటి గా ఈ చిత్ర నిర్మాణ కార్యక్రమాలు 2017 మేలో హైదరాబాదు లోని రామకృష్ణ స్టుడియోస్ లో ప్రారంభమయ్యాయి.

## కథ

బెంగుళూరులో ఒకనాటి ప్రముఖ సినీ నటియైన సావిత్రి అపస్మారక స్థితిలో ఉండటాన్ని గమనిస్తాడు ఆమె కొడుకు. ఆమెను ఆసుపత్రికి తరలించిన తర్వాత కోమాలోకి వెళ్ళిపోతుంది. చాలా వార్తా పత్రికలు ఇది ఒక చిన్న సంఘటనగా వార్త ప్రచురిస్తారు. కానీ ఆ ఘటన వెనుక ఉన్న కారణాలు ఎవరికీ తెలియరావు. ప్రజావాణి పత్రికలో పనిచేసే పాత్రికేయురాలు మధురవాణి మొదట్లో అయిష్టంగానే ఈ వార్త స్వీకరించి ఆసక్తి కొద్దీ ఆమె జీవితం గురించి తెలుసుకోవడం మొదలు పెడుతుంది.

## తారాగణం

* సావిత్రి గా కీర్తి సురేష్
* జెమినీ గణేశన్ గా దుల్కర్ సల్మాన్
* ఎస్. వి. రంగారావు గా మోహన్ బాబు
* విజయ్ యాంథోనిగా విజయ్ దేవరకొండ
* మధురవాణిగా సమంత , ప్రజావాణి పత్రిక విలేఖరి
* కె. వి. చౌదరిగా రాజేంద్ర ప్రసాద్, సావిత్రి పెదనాన్న
* అక్కినేని నాగేశ్వరరావుగా నాగచైతన్య
* కె.వి.రెడ్డిగా జాగర్లమూడి రాధాకృష్ణ
* సుశీల గా షాలీని పాండె
* దుర్గమాంబగా భానుప్రియ, సావిత్రి పెద్దమ్మ
* సుభద్రమ్మగా దివ్యవాణి, సావిత్రి తల్లి
* మధురవాణి తల్లిగా తులసి
* ప్రజావాణి పత్రిక సంపాదకుడిగా తనికెళ్ల భరణి
* స్టిల్ ఫోటోగ్రాఫరు గా నరేష్
* ఎల్. వి. ప్రసాద్ గా అవసరాల శ్రీనివాస్
* చక్రపాణిగా ప్రకాష్ రాజ్
* బిందు చంద్రమౌళి
* మహేష్ ఆచంట

## సాంకేతికవర్గం

* దర్శకత్వం- నాగ్ అశ్విన్
* సంగీతం - మిక్కీ జె. మేయర్

## పురస్కారాలు

### సైమా అవార్డులు

2018 సైమా అవార్డులు

1. ఉత్తమ చిత్రం
2. ఉత్తమ నటి
3. ఉత్తమ సహాయనటుడు (రాజేంద్ర ప్రసాద్)

## మూలాలు

## బయటి లింకులు

* ఇంటర్నెట్ మూవీ డేటాబేసు లో *మహానటి*
# F2 – ఫన్ అండ్ ఫ్రస్టేషన్

| F2 – ఫన్ అండ్ ఫ్రస్టేషన్ |
| --- |
| థియేట్రికల్ రిలీజ్ పోస్టర్ |
| దర్శకత్వం | అనిల్ రావిపూడి |
| రచన | అనిల్ రావిపూడి |
| నిర్మాత | దిల్ రాజు |
| తారాగణం | వెంకటేష్ వరుణ్ తేజ్ తమన్నా భాటియా మెహ్రీన్ పిర్జాదా |
| ఛాయాగ్రహణం | సమీర్ రెడ్డి |
| కూర్పు | బిక్కిన తమ్మిరాజు |
| సంగీతం | దేవిశ్రీ ప్రసాద్ |
| నిర్మాణ సంస్థ | శ్రీ వెంకటేశ్వరా క్రియేషన్స్ |
| విడుదల తేదీ | 2019 జనవరి 12 (2019-01-12) |
| దేశం | భారతదేశం |
| భాష | తెలుగు భాష |

**F2 – ఫన్ అండ్ ఫ్రస్టేషన్** 2019 జనవరి 12 న సంక్రాంతి పండగ సందర్భంగా విడుదలైన తెలుగు సినిమా. దిల్ రాజు నిర్మాణంలో అనిల్ రావిపూడి దర్శకత్వంలో వెంకటేష్, తమన్నా, వరుణ్ తేజ్, మెహ్రీన్ పిర్జాదా, గద్దె రాజేంద్ర ప్రసాద్ ముఖ్య పాత్రధారులు.

## కథ

వెంకీ ఎమ్మెల్యే అంజిరెడ్డి దగ్గర వ్యక్తిగత సహాయకుడిగా పని చేస్తుంటాడు. ఒక వివాహ సంబంధాల వేదిక ద్వారా వెంకీకి సాఫ్టువేరు ఇంజనీరుగా పనిచేసే హారికతో వివాహం అవుతుంది. బోర‌బండ‌కు చెందిన వ‌రుణ్ యాద‌వ్‌ కు హారిక చెల్లెలు హ‌నీతో నిశ్చితార్థం అవుతుంది. పెళ్లి త‌ర్వాత హారిక‌, ఆమె త‌ల్లి చేసే ప‌నుల వ‌ల్ల వెంకీకి నిరాశ పెరిగిపోతుంటుంది. వ‌రుణ్‌ను క‌లిసిన త‌ర్వాత వెంకీ పెళ్లి చేసుకోవ‌ద్ద‌ని స‌ల‌హా ఇస్తాడు. కానీ వెంకీ మాట‌ల‌ను వ‌రుణ్ ప‌ట్టించుకోడు. ఇంటి ప‌క్క‌నుండే వ్య‌క్తి (గద్దె రాజేంద్ర ప్రసాద్) స‌ల‌హాతో ముగ్గురు క‌లిసి యూరప్ విహార యాత్రకు వెళ‌తారు. విష‌యం తెలుసుకున్న హారిక‌, హానీ కూడా యూరప్‌కి బ‌య‌లుదేరుతారు. అంద‌రూ దొరస్వామినాయుడు ఇంట్లో చేరుతారు.

## తారాగణం

* వెంకీగా వెంకటేష్
* హారికగా తమన్నా
* వరుణ్ యాదవ్ గా వరుణ్ తేజ్
* వై. విజయ
* మెహ్రీన్ పిర్జాదా
* హారిక తల్లిగా ప్రగతి
* గద్దె రాజేంద్ర ప్రసాద్
* వరుణ్ తల్లిగా ఝాన్సీ
* అనసూయ భరధ్వాజ్
* వెన్నెల కిశోర్
* ఎమ్మెల్యే అంజిరెడ్డిగా రఘుబాబు
* ఎంబసీ అధికారి విశ్వనాథ్ గా నాజర్
* అన్నపూర్ణ
* ప్రియదర్శి
* దొరస్వామి నాయుడుగా ప్రకాష్ రాజ్
* రాజశ్రీ నాయర్ దొరస్వామి నాయుడు భార్య
* దొరస్వామి నాయుడు అన్నగా పృథ్వీ
* సత్యం రాజేష్
* సుబ్బరాజు
* ఆల్బర్ట్ నారాయణ్ దాస్ గా బ్రహ్మాజీ
* విశ్వనాథ్ భార్యగా ఈశ్వరీ రావు
* హరితేజ
* నూతన్ గా నూతన్ నాయుడు

## పాటల జాబితా

* ఎంతో ఫన్ , రచన: శ్రీమణి, గానం.దేవీశ్రీ ప్రసాద్
* హానీ ఈజీ ద బెస్ట్, రచన: శ్రీమణి, గానం. హరిహర సుదన్
* ధన్ ధన్ , రచన: కాసర్ల శ్యామ్, గానం.హేమచంద్ర, శ్రావణ భార్గవి
* గిర్రా గిర్రా, రచన: బాలాజీ, గానం. సాగర్, ఎం ఎం మనసి
* డింగ్ డాంగ్, రచన: కాసర్ల శ్యామ్, గానం.రాహూల్ సింప్లీ గంజ్, మాలతి
* రేచ్చి పోదాం, రచన: కాసర్ల శ్యామ్, గానం . డేవిడ్ సిమోన్.

## సాంకేతికవర్గం

* **స‌మ‌ర్ప‌ణ‌: దిల్‌రాజు **నిర్మాణ సంస్థ‌: శ‌్రీ వెంక‌టేశ్వ‌ర క్రియేష‌న్స్‌ **సంగీతం: దేవిశ్రీ ప్ర‌సాద్‌ **ఛాయాగ్ర‌హ‌ణం: స‌మీర్ రెడ్డి **కూర్పు: త‌మ్మిరాజు **నిర్మాత‌లు: శిరీష్‌, ల‌క్ష్మ‌ణ్‌ **ర‌చ‌న‌, ద‌ర్శ‌క‌త్వం: అనీల్ రావిపూడి**

## మూలాలు

## బయటి లంకెలు

* ఇంటర్నెట్ మూవీ డేటాబేసు లో *F2 – ఫన్ అండ్ ఫ్రస్టేషన్*
# అనిల్ రావిపూడి

| అనిల్ రావిపూడి |
| --- |
| జననం |  (1982-11-23) 1982 నవంబరు 23 చిలుకూరివారిపాలెం, ప్రకాశం జిల్లా |
| చదువు | ఎలక్ట్రానిక్స్ అండ్ కమ్యూనికేషన్స్ ఇంజనీరింగ్ |
| పాఠశాల/కళాశాలలు | విజ్ఞాన్ ఇంజనీరింగ్ కళాశాల |
| వృత్తి | సినీ రచయిత, దర్శకుడు |
| క్రియాశీలక సంవత్సరాలు | 2008 - ప్రస్తుతం |
| బంధువులు | అరుణ్ ప్రసాద్ (బాబాయి) |

**అనిల్ రావిపూడి** ఒక తెలుగు సినీ రచయిత, దర్శకుడు. పటాస్, సుప్రీం, రాజా ది గ్రేట్ సినిమాలకు దర్శకత్వం వహించాడు. అంతకు మునుపు కందిరీగ, మసాలా, ఆగడు మొదలైన సినిమాలకు రచయితగా పనిచేశాడు.

## బాల్యం, విద్యాభ్యాసం

అనిల్ స్వస్థలం ప్రకాశం జిల్లా, చిలుకూరువారి పాలెం. అతని చిన్నతనంలో తల్లిదండ్రులు జోగులాంబ గద్వాల జిల్లా మానవపాడు మండలం అమరవాయి గ్రామానికి వచ్చి వ్యవసాయం చేసేవారు. అతని ప్రాథమిక పాఠశాల చదువు మానవపాడు మండలంలో సాగింది. చిన్నప్పటి నుంచే గ్రామంలో ఉండే టెంటు హాలులో కూర్చుని సినిమాలు చూసే అలవాటు కలిగింది. తండ్రికి ఆర్టీసీలో డ్రైవరుగా ఉద్యోగం వచ్చింది. తర్వాత వారి కుటుంబం అద్దంకికి తరలి వచ్చింది. పదో తరగతి దాకా అద్దంకిలో తర్వాత ఇంటర్మీడియట్ గుంటూరులో చదివాడు. తర్వాత వడ్లమూడి లోని విజ్ఞాన్ ఇంజనీరింగ్ కళాశాలలో ఎలక్ట్రానిక్స్ అండ్ కమ్యూనికేషన్స్ ఇంజనీరింగ్ చదివాడు.

## సినిమాలు

ఇంజనీరింగ్ పూర్తయిన తర్వాత కుటుంబ సభ్యుల అనుమతితో సినీరంగంవైపు వచ్చాడు. ఇతని బాబాయి అరుణ్ ప్రసాద్ కూడా సినీ దర్శకుడే. పవన్ కల్యాణ్ నటించిన తమ్ముడు చిత్ర దర్శకుడు అతను. అతని దగ్గరే దర్శకత్వ విభాగంలో చేరాడు. 2005 లో విడుదలైన గౌతమ్ ఎస్.ఎస్.సి. చిత్రానికి సహాయకుడిగా పనిచేశాడు.

### రచయితగా

| సంవత్సరం
 | సినిమా పేరు
 | పాత్ర
 |
| --- | --- | --- |
| 2008
 | శౌర్యం
 | సంభాషణ రచయిత
 |
| 2009
 | శంఖం
 | సంభాషణ రచయిత
 |
| 2011
 | కందిరీగ
 | కథ/ సంభాషణ రచయిత
 |
| 2012
 | దరువు
 | సంభాషణ రచయిత
 |
| 2012
 | సుడిగాడు
 | సంభాషణ రచయిత
 |
| 2013
 | మసాలా
 | సంభాషణ రచయిత
 |
| 2014
 | ఆగడు
 | కథ/ సంభాషణ రచయిత
 |
| 2015
 | పండగ చేస్కో
 | కథ రచయిత
 |
| 2021
 | గాలి సంపత్
 | స్క్రీన్ ప్లే రచయిత
 |

### దర్శకుడిగా

దర్శకుడిగా అనిల్ తొలి సినిమా కళ్యాణ్ రామ్ కథానాయకుడిగా వచ్చిన పటాస్. రెండో చిత్రం సాయి ధరమ్ తేజ్ నటించిన సుప్రీమ్. రవితేజ కథానాయకుడిగా నటించిన రాజా ది గ్రేట్ 2017 లో విడుదలైంది.

| సంవత్సరం
 | సినిమా పేరు
 | భాష
 |  | గమనికలు
 |
| --- | --- | --- | --- | --- |
| 2015
 | *పటాస్* | తెలుగు
 |  | అతిధి పాత్ర
 |
| 2016
 | *సుప్రీమ్* |  |
| 2017
 | రాజా ది గ్రేట్
 |  |
| 2019
 | *ఎఫ్ – ఫన్ అండ్ ఫ్రస్టేషన్* |  |
| 2020
 | *సరిలేరు నీకెవ్వరు* |  |
| 2022
 | *ఎఫ్ 3- ఫన్ అండ్ ఫ్రస్ట్రేషన్* |  |
| 2023
 | భగవంత్ కేసరి
 |  |
| 2025
 | సంక్రాంతికి వస్తున్నాం
 |  |
| 2026
 | *మన శంకర వరప్రసాద్‌గారు* |  |
| 2027
 | *victory venkatesh and kalyan ram combo movie*
† |  | చిత్రీకరణ
 |

## అవార్డ్స్

అనిల్‌ రావిపూడి 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2020 ఎక్స్‌లెన్స్‌ అవార్డుల కార్యక్రమంలో 2019గాను మోస్ట్‌ పాపులర్‌ డైరెక్టర్‌ (ఎఫ్2) సినిమాకు గాను అవార్డును అందుకున్నాడు.

## మూలాలు

## బయట లంకెలు

* ఫేస్‌బుక్ లో అనిల్ రావిపూడి
* ఇంటర్నెట్ మూవీ డేటాబేసు లో AnilRavipudi పేజీ
* ట్విట్టర్ లో అనిల్ రావిపూడి
# గౌతమ్ తిన్ననూరి

| గౌతమ్ తిన్ననూరి |
| --- |
| జననం | రాజమండ్రి, తూర్పుగోదావరి జిల్లా, ఆంధ్రప్రదేశ్ |
| జాతీయత | భారతీయుడు |
| వృత్తి | దర్శకుడు |
| క్రియాశీలక సంవత్సరాలు | 2017 - ప్రస్తుతం |

**గౌతమ్ తిన్ననూరి**, తెలుగు సినిమా దర్శకుడు, స్క్రీన్ రైటర్. హిందీలో కూడా ఒక సినిమాకు దర్శకత్వం వహించాడు.

## జననం

గౌతమ్, ఆంధ్రప్రదేశ్ రాష్ట్రం, తూర్పుగోదావరి జిల్లాలోని రాజమండ్రిలో జన్మించాడు.

## సినిమాలు

| సంవత్సరం
 | సినిమా
 | దర్శకుడు
 | రచయిత
 | ఇతర వివరాలు
 |
| --- | --- | --- | --- | --- |
| 2017
 | *మల్లి రావా* | Yes
 | Yes
 | తెలుగు
 |
| 2019
 | *జెర్సీ* | Yes
 | Yes
 | తెలుగు
 |
| 2022
 | *జెర్సీ* | Yes
 | Yes
 | హిందీ సినిమా
 |
| 2024
 | *మ్యాజిక్* | Yes
 | Yes
 | తెలుగు
 |

## అవార్డులు, నామినేషన్లు

| సినిమా
 | సంవత్సరం
 | అవార్డు
 | విభాగం
 | ఫలితం
 | మూలాలు
 |
| --- | --- | --- | --- | --- | --- |
| *జెర్సీ* | 2020
 | క్రిటిక్స్ ఛాయిస్ ఫిల్మ్ అవార్డ్స్
 | ఉత్తమ దర్శకుడు
 | గెలుపు
 |  |
| 2021
 | జాతీయ చలనచిత్ర అవార్డులు
 | ఉత్తమ ఫీచర్ ఫిల్మ్ - తెలుగు
 | గెలుపు
 |  |
| 2021
 | సౌత్ ఇండియన్ ఇంటర్నేషనల్ మూవీ అవార్డ్స్
 | ఉత్తమ దర్శకుడు - తెలుగు
 | ప్రతిపాదించబడింది
 |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో గౌతమ్ తిన్ననూరి పేజీ
# శివ నిర్వాణ

| శివ నిర్వాణ |
| --- |
|  |
| జననం | సబ్బవరం, విశాఖపట్నం జిల్లా, ఆంధ్రప్రదేశ్ |
| వృత్తి | సినిమా దర్శకుడు, స్క్రీన్ ప్లే రచయిత |
| క్రియాశీలక సంవత్సరాలు | 2017–ప్రస్తుతం |

**శివ నిర్వాణ** (**శివ శంకర్ లాలం)**, తెలుగు సినిమా దర్శకుడు, స్క్రీన్ ప్లే రచయిత. *నిన్ను కోరి (2017),* *మజిలీ* (2019) సినిమాలకు దర్శకత్వం వహించాడు.

## తొలి జీవితం

శివ నిర్వాణ, ఆంధ్రప్రదేశ్ రాష్ట్రం విశాఖపట్నం జిల్లాలోని సబ్బవరంలో జన్మించాడు. బి.ఎడ్.లో పట్టా సాధించి, రెండేళ్లపాటు బయాలజీ టీచర్‌గా పనిచేశాడు.

## సినిమారంగం

హైదరాబాదుకు వెళ్ళి, కొన్ని సినిమాలకు అసిస్టెంట్ డైరెక్టర్‌గా పనిచేశాడు. ఆ సమయంలోనే అన పేరు చివర *నిర్వాణ* అని చేర్చుకున్నాడు.

## సినిమాలు

| సంవత్సరం
 | సినిమా
 | దర్శకుడు
 | రచయిత
 | ఇతర వివరాలు
 | మూలాలు
 |
| --- | --- | --- | --- | --- | --- |
| 2017
 | *నిన్ను కోరి* |  |  |  |  |
| 2019
 | *మజిలీ* |  |  | పాటల రచయిత, నృత్య దర్శకుడు
 |  |
| 2021
 | *టక్ జగదీష్* |  |  |  |  |
| 2023
 | ఖుషి
 |  |  | పాటల రచయిత, నృత్య దర్శకుడు
 |  |

## మూలాలు

## బయటి లింకులు

*

ఇంటర్నెట్ మూవీ డేటాబేసు లో శివ నిర్వాణ పేజీ
# మజిలీ

**మజిలీ** నవల అన్నది వి.యస్. రమాదేవి రాసిన తెలుగు నవల.

## రచన నేపధ్యం

హిమాచల్ గవర్నరుగా అంతరంగిక కార్యదర్శినిగా పనిచేస్తున్న కాలంలో అక్కడి విలక్షణ వాతావరణం అపురూప ప్రకృతి సౌందర్యం ఆ ప్రాంతపు ఆచారవ్యవహారాలు నేపథ్యంలో గవర్నరు ఏవిధంగా సంకీర్ణప్రభుత్వాలను రాజ్యాంగబద్ధంగాను నియమబద్ధంగాను ఏర్పాటు చేయాలి అన్న విషయం మజిలీకి పునాది

## రచయితవివరాలు

మజిలీ నవలలో గవర్నరు అంతరంగిక కార్యదర్శి రాజేశ్వరి

## ప్రముఖుల అభిప్రాయాలు

అభినందన చందనం అనే ముందుమాటలో వాసిరెడ్డి సీతాదేవి గారు
మజిలీ నవలలోని వస్తువు, తెలుగు సాహిత్యంలోని ఇతర నవలకు భిన్నంగా యునిక్ గా ఉందని చెప్పడంలో అతిశయోక్తి లేదు .

```
చదువుతున్నంత సేపూ మనమూ రాజభావను సిబ్బందిలో ఒకరమై తిరుగుతునట్టే అనిపిస్తుంది హిమాచలప్రదేశ్ ను సందర్సిస్తున్నట్టే అనిపిస్తుంది

```

## ప్రాచుర్యం

శ్రీ కృష్ణదేవరాయలు విశ్వవిద్యాలయం గౌరవ డాక్టరేటుతో సత్కరించింది .
రచయిత్రిగా వీరిని అఖిలభారత రచయిత్రుల సదస్సులో సత్కరించారు .
భారతదేశపు మొట్టమొదటిమహిళా ప్రధాన ఎన్నికల కమీషనర్ .
# వెంకటేష్ మహా

| వెంకటేష్ మహా |
| --- |
| 2018లో కేరాఫ్ కంచరపాలెం సక్సెస్ మీట్ లో వెంకటేష్ మహా |
| జననం | విజయవాడ ఆంధ్రప్రదేశ్ భారతదేశం |
| వృత్తి | సినిమా దర్శకుడు స్క్రీన్ ప్లే రచయిత |
| క్రియాశీలక సంవత్సరాలు | 2011 - ప్రస్తుతం |

**వెంకటేష్ మహా,** తెలుగు సినిమా దర్శకుడు, స్క్రీన్ ప్లే రచయిత. 2018లో వచ్చిన కేరాఫ్ కంచరపాలెం, 2020లో వచ్చిన ఉమామహేశ్వర ఉగ్రరూపస్య సినిమాలకు దర్శకత్వం వహించాడు.

## జీవిత విషయాలు

వెంకటేష్ మహా ఆంధ్రప్రదేశ్ రాష్ట్రంలోని విజయవాడలో జన్మించాడు. తన పదహారేళ్ళ వయసులో ఇంటినుండి వచ్చేసిన వెంకటేష్ మహా, వివిధ ఉద్యోగాలలో పనిచేశాడు.

## సినిమారంగం

2011లో వచ్చిన తీన్ మార్ సినిమాకు స్పాట్ బాయ్ గా పనిచేసిన వెంకటేష్ మహా, అదే సంవత్సరం వచ్చిన *ఆకాశమే హద్దు* సినిమాలో కూడా నటించాడు. నూతన నటులతో 2018లో *కేరాఫ్ కంచరపాలెం* సినిమా తీశాడు. ఈ సినిమా మొత్తం కంచరపాలెం గ్రామంలో చిత్రీకరించబడింది. ఆ తరువాత, మలయాళ సినిమా *మహేశ్‌ ఇంటే ప్రతికారం* రిమేక్ గా 2020లో *ఉమామహేశ్వర ఉగ్రరూపస్య* సినిమా తీశాడు. సత్యదేవ్ కంచరాన ప్రధాన పాత్రలో నటించిన ఈ సినిమా ఎక్కువభాగం అరకులోయలో చిత్రీకరించబడింది.

## సినిమాలు

### దర్శకుడిగా

| సంవత్సరం
 | సినిమా
 | ఇతర వివరాలు
 |
| --- | --- | --- |
| 2018
 | *కేరాఫ్ కంచరపాలెం* |  |
| 2020
 | *ఉమామహేశ్వర ఉగ్రరూపస్య* |  |

### నిర్మాతగా

| సంవత్సరం
 | సినిమా
 | ఇతర వివరాలు
 |
| --- | --- | --- |
| 2022
 | *అంబాజీ పేట మ్యారేజ్ బ్యాండు* |  |
| 2022
 | *మర్మాణువు* |  |

### నటుడిగా

| సంవత్సరం
 | సినిమా
 | పాత్ర
 | ఇతర వివరాలు
 |
| --- | --- | --- | --- |
| 2006
 | సుందరానికి తొందరెక్కువ
 |  |  |
| 2011
 | ఆకాశమే హద్దు
 | నారాయణ స్నేహితుడు
 |  |
| 2020
 | *ఉమామహేశ్వర ఉగ్రరూపస్య* | టీ షాపు ఓనర్
 | అతిథి పాత్ర
 |
| 2023
 | *యాంగర్ టేల్స్* |  |  |
| 2023
 | మార్టిన్ లూథర్ కింగ్
 |  |  |

### స్క్రీన్ ప్లే రచయితగా

| సంవత్సరం
 | సినిమా
 | భాష
 | ఇతర వివరాలు
 |
| --- | --- | --- | --- |
| 2021
 | *కేరాఫ్ కాదల్* | తమిళం
 | *కేరాఫ్ కంచరపాలెం* రీమేక్
 |
| 2023
 | మార్టిన్ లూథర్ కింగ్
 |  |  |

## అవార్డులు, నామినేషన్లు

| సంవత్సరం
 | అవార్డు
 | విభాగం
 | సినిమా
 | ఫలితం
 | మూలాలు
 |
| --- | --- | --- | --- | --- | --- |
| 2019
 | ఫిల్మ్‌ఫేర్ అవార్డ్స్ సౌత్
 | ఉత్తమ దర్శకుడు - తెలుగు
 | *కేరాఫ్ కంచరపాలెం* | నామినేట్
 |  |
| 2021
 | సైమా అవార్డు
 | ఉత్తమ దర్శకుడు - తెలుగు
 | *ఉమామహేశ్వర ఉగ్రరూపస్య* | నామినేట్
 |  |

## మూలాలు

## బయటి లంకెలు

* ఇంటర్నెట్ మూవీ డేటాబేసు లో వెంకటేష్ మహా పేజీ
# ఉమామహేశ్వర ఉగ్రరూపస్య

| ఉమామహేశ్వర ఉగ్రరూపస్య |
| --- |
| సినిమా పోస్టర్ |
| దర్శకత్వం | వెంకటేశ్‌ మహా |
| స్క్రీన్ ప్లే | వెంకటేష్ మహా |
| నిర్మాత | శోభు యార్లగడ్డ, ప్రసాద్‌ దేవినేని, విజయప్రవీణ పరుచూరి |
| తారాగణం | సత్యదేవ్‌, హరిచందన, నరేశ్‌, సుహాస్‌, రూప, కుశాలిని, రవీంద్ర విజయ్‌, |
| ఛాయాగ్రహణం | అప్పు ప్రభాకర్ |
| కూర్పు | రవితేజ గిరిజాల |
| సంగీతం | బిజిబల్‌ |
| నిర్మాణ సంస్థలు | ఆర్కా మీడియా, మహాయాన మోషన్‌ పిక్చర్స్ |
| పంపిణీదార్లు | నెట్‌ఫ్లిక్స్‌ |
| విడుదల తేదీ | 2020 జులై 30 (2020-07-30) |
| దేశం | భారతదేశం |
| భాష | తెలుగు |

**ఉమామహేశ్వర ఉగ్రరూపస్య** 2020 లో వెంకటేష్ మహా దర్శకత్వంలో వచ్చిన చిత్రం. ఇది మలయాళంలో ఘనవిజయం సాధించిన *మహేశ్‌ ఇంటే ప్రతికారం* చిత్రాన్ని తెలుగులోకి ఉమామహేశ్వర ఉగ్రరూపస్యగా పునర్నిర్మాణం చేశారు.నటుడు సత్యదేవ్‌ ఇందులో ప్రధాన పాత్ర పోషించారు. కేరాఫ్‌ కంచరపాలెంతో మంచి గుర్తింపు తెచ్చుకున్న వెంకటేశ్‌ మహా దర్శకత్వం వహించిన రెండో చిత్రం ఇది. ఈ చిత్రం కోవిడ్ కారణంగా సినిమా హాళ్ళు అందుబాటులో లేనందున 2020 జూలై 30 జూలై న నెట్‌ఫ్లిక్స్‌లో విడుదల అయినది.

## తారాగణం

* అరాకు వ్యాలీలోని కోమాలి ఫోటో స్టూడియో(ఫోటోగ్రాఫర్ ఉమా మహేశ్వర రావు)
* సత్యదేవ్
* బాబ్జీగా నరేష్
* కొర్రా సుహాస్‌గా (సుహాస్)
* మనోహర్ రావుగా (రాఘవన్)
* స్వాతిగా (హరి చందన కొప్పిసెట్టి)
* జ్యోతిగా (రూప కొడువాయూర్)
* నాంచరాయగా (టిఎన్ఆర్)
* చంద్రుగా (జబర్దాస్త్ రాంప్రసాద్)
* కుంగ్ ఫూ మాస్టర్‌గా (శ్రీధర్ రెడ్డి)
* రవీంద్ర విజయ్

## కథ

ఉమామహేశ్వరరావు (సత్యదేవ్‌) అరకులో ఫొటోగ్రాఫర్‌. మా ఊరికి అతనొక్కడే ఫోటోగ్రాఫర్. ఏ కార్యక్రమమైనా అతనిని పిలుస్తారు. ఉమామహేశ్వరరావుకి చిన్నప్పటి నుంచి గొడవలంటే భయం. చిన్నతనంలో స్కూళ్లో కలసి చదువుకున్న అమ్మాయిని ప్రేమిస్తాడు. ఒకరోజు అనుకోకుండా రోడ్డు మీద జరుగుతున్న గొడవను ఆపడానికి వెళ్లి దెబ్బలు తింటాడు. అందరి ముందు తన్నులు తినడంతో పరువు పోయిందని భావిస్తాడు. తనని కొట్టినవాడిని తిరిగి కొట్టిన తర్వాతే మళ్లీ చెప్పులు వేసుకుంటానని ప్రతిజ్ఞ చేస్తాడు. అదే సమయంలో ప్రేమించిన అమ్మాయికి అమెరికా సంబంధం రావడంతో ఇద్దరూ విడిపోతారు. మరి తనని కొట్టిన వాడిపై మహేశ్‌ ఎలా ప్రతీకారం తీర్చుకున్నాడు? తిరిగి చెప్పులు వేసుకున్నాడా? అన్నది తెలియాలంటే సినిమా చూడాల్సిందే.

## పాటలు

ఈ పాటలను సంగీత దర్శకుడిగా బిజిబల్ బాణీలు అందించారు. పాటలో మొదటిది నింగి చుట్టే 6 మార్చి 2020 న విడుదలైంది.రెండవ పాట ఆనందం 6 జూలై విడుదల అయినది.
మూడవ పాట రాపవాలు జూలై 13 న విడుదలైంది.

| సం. | పాట | గాయకులు | పాట నిడివి |
| --- | --- | --- | --- |
| 1. | "నింగి చుట్టే" | విజయ్ ఏసుదాస్ | 3:27 |
| 2. | "ఆనందం" | గౌతమ్ భరద్వాజ్, సౌమ్య రమ్యకృష్ణ | 4:34 |
| 3. | "రపవలు" | బాలాజీ, సంగీత శ్రీకాంత్ | 3:24 |

## విడుదల

ఈ చిత్రాన్ని మొదట్లో 2020 ఏప్రిల్ 17 న విడుదల చేద్దామనుకున్నారు కానీ కరోనా వైరస్ మహమ్మారి కారణంగా లాక్ డౌన్ విధించడంతో థియేటర్ అన్ని మూసివేయబడ్డాయి. తర్వాత చిత్ర బృందం జూలై 30 న ఈ చిత్రం నెట్‌ఫ్లిక్స్‌లో విడుదల చేశారు.

## పురస్కారాలు

### సైమా అవార్డులు

2020 సైమా అవార్డులు

1. సైమా ఉత్తమ తొలిచిత్ర నటి (రూప కొడువాయూర్)

## మూలాలు
# గోపీచంద్ మలినేని

| గోపీచంద్ మలినేని |
| --- |
| జననం | ఒంగోలు, ఆంధ్రప్రదేశ్ |
| జాతీయత | భారతీయుడు |
| వృత్తి | తెలుగు సినిమా రచయిత, దర్శకుడు |

**గోపీచంద్ మలినేని** తెలుగు సినిమా రచయిత, దర్శకుడు. డాన్ శీను సినిమాతో దర్శకుడిగా తెలుగు సినిమారంగంలోకి ప్రవేశించాడు.

## జననం - విద్యాభ్యాసం

గోపీచంద్ ప్రకాశం జిల్లా ఒంగోలు సమీపంలోని బొద్దులూరివారి పాళెంలో జన్మించాడు. స్వగ్రామంలో 10వ తరగతి వరకు చదువుకున్న గోపిచంద్, నెల్లూరులోని వి.ఆర్. కళాశాలలో డిగ్రీ పూర్తిచేశాడు.

## సినిమారంగం

శ్రీహరి హీరోగా నటించిన పోలీస్ సినిమాకు సహాయ దర్శకుడిగా సినీబీవితాన్ని ప్రారంభించిన గోపిచంద్, శ్రీహరి నాలుగు సినిమాలకు పనిచేశాడు. అనంతరం ఇవివి సత్యనారాయణ దగ్గర రెండు సినిమాలకు, శ్రీను వైట్ల దగ్గర అందరివాడు, వెంకీ, ఢీ సినిమాలకు, మురుగ దాస్ దగ్గర స్టాలిన్ సినిమాకు, శ్రీవాస్ దగ్గర లక్ష్యం సినిమాకు, మెహర్ రమేష్ దగ్గర కంత్రి, బిల్లా సినిమాలకు సహాయ దర్శకుడిగా పనిచేశాడు. డాన్ శీను ద్వారా దర్శకుడిగా పరిచయమయ్యాడు.

### దర్శకత్వం చేసినవి

| క్రమసంఖ్య | సంవత్సరం | చిత్రంపేరు | నటీనటులు | ఇతర వివరాలు
 |
| --- | --- | --- | --- | --- |
| 1 | 2010 | డాన్ శీను | రవితేజ, శ్రియా సరన్, అంజనా సుఖని |  |
| 2 | 2012 | బాడీగార్డ్ | వెంకటేష్, త్రిష, సలోని |  |
| 3 | 2013 | బలుపు | రవితేజ, శృతి హాసన్, అంజలి |  |
| 4 | 2015 | పండగ చేస్కో | రామ్, రకుల్ ప్రీత్ సింగ్, సోనాల్ చౌహాన్ |  |
| 5 | 2017 | విన్నర్ | సాయి ధరమ్ తేజ్, రకుల్ ప్రీత్ సింగ్, జగపతి బాబు |  |
| 6 | 2020 | క్రాక్ | రవితేజ, శృతిహాసన్ |  |
| 7
 | 2023
 | వీర సింహా రెడ్డి
 | బాలకృష్ణ, శృతి హాసన్
 |  |
| 8
 | 2025
 | జాట్
 | సన్నీ డియోల్, రెజీనా కాసాండ్రా, రణదీప్ హూడా
 |  |

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో గోపీచంద్ మలినేని పేజీ